เนื่องจากข้างบ้านเป็นไซต์งานก่อสร้างที่เคยแจ้งปัญหาไปก่อนหน้า 
ขณะนี้โครงการดำเนินการในช่วงก่อสร้างฐานรากแล้ว ซึ่งสร้างปัญหาให้กับผู้อยู่อาศัยภายในมากกว่าเดิม คือ 
1.มีรถขนปูนวิ่งเข้าออกซอยทุกวันทำงาน จันทร์-เสาร์ วันละหลายรอบ สร้างความสกปรกแก่พื้นถนนเป็นอย่างมาก ทั้งเศษดินขนาดใหญ่ และฝุ่นผงจำนวนมาก
2.ไซต์งานก่อสร้างไม่มีระบบป้องกันใด ๆ ทั้งในแง่ความปลอดภัยและ ในแง่ของความสะอาดและมลภาวะ มีเพียงประตูใหญ่ด้านหน้าเท่านั้น ทางด้านข้างเปิดโล่ง ซึ่งทำให้ฝุ่นควันฟุ้งกระจายอย่างมาก 

ลำพังเพียงปัญหาฝุ่น pm2.5 ที่ต้องเผชิญก็แย่พอแล้ว ตอนนี้ยังต้องมาเจอฝุ่นขนาดใหญ่จากการก่อสร้างที่ไม่ได้ระบบ ไม่สนใจผู้อยู่อาศัยโดยรอบ 
ผ้าที่เพิ่งซักใหม่ ตากสักพักก็โดนฝุ่นจับจำนวนมาก รถที่เพิ่งล้างก็กลับมาสกปรกใหม่โดยง่าย ตัวบ้านและอาคารถูกปกคลุมด้วยฝุ่นสีขาวจากการก่อสร้าง
ทั้งนี้ผู้แจ้งได้ลองสำรวจเวลาใกล้เลิกงานของไซต์ก่อสร้างดังกล่าว พบการทำความสะอาดเบื้องต้นเพียงนำไม้กวาดทางมะพร้าวมาไล่กวาดเศษดินนิดหน่อยออกจากผิวถนน ซึ่งไม่สามารถกำจัดฝุ่นขนาดเล็กออกได้ อีกทั้งยังทำให้ฝุ่นนั้นฟุ้งขึ้นสู่อากาศสร้างปัญหามากกว่าเดิม 
โครงการดังกล่าวควรมีความรับผิดชอบด้านความสะอาดต่อชุมชนมากกว่านี้ และหน่วยงานที่เกี่ยวข้องต้องเข้ามาควบคุมโดยด่วน
สิ่งที่อยากเสนอให้ทำเบื้องต้น ต้องมีการใช้น้ำล้างผิวถนนทุกวันที่มีการทำงาน และฉีดน้ำเพื่อควบคุมฝุ่นอยู่ตลอด 
ขอบคุณค่ะ